ו' באדר

פרשת בר המצווה של ילד שנולד בו' אדר א', או שבר המצווה שלו חל בשנה פשוטה, היא ברוב השנים פרשת תצוה.  אם בר המצווה חל בשנה המתחילה בשבת או בשנה חסרה המתחילה ביום שני (שנה מקביעות בחג או בחה) פרשת בר המצוה היא פרשת תרומה. עבור ילד שנולד באדר ב' או בשנה פשוטה ובר המצווה חל בשנה מעוברת, פרשת בר המצווה, ברוב השנים, היא פרשת ויקרא. אבל אם בר המצווה חל בשנה חסרה המתחילה בשבת (שנה מקביעות זחג) פרשת בר המצווה היא פרשת פקודי.

אירועים היסטוריים

 ה'תרפ"ד – הקמת "סולל בונה", חברת פועלים לעבודות ציבוריות
  ה'תש"ג (אדר ב') – הנאצים מחסלים את גטו קרקוב. אחרוני יושביו מועברים לפלאשוב
  ה'תש"ח (אדר ב') – שיירה שהובילה נשק ותחמושת לערביי חיפה הושמדה במבואות קריית מוצקין על ידי מארב של "ההגנה"
  ה'תש"ח (אדר ב') – הוקם השירות הימי – חיל הים הישראלי בראשית ימיו
  ה'תשט"ו – מבצע "חץ שחור", פשיטת צה"ל על מחנה צבאי מצרי בסמוך לעזה
  ה'תשל"ח (אדר ב') – צה"ל פותח במבצע ליטני, שנועד להרוס את התשתית של המחבלים בדרום לבנון
  ה'תשע"א (אדר ב') – הפיגוע באיתמר, שני מחבלים פלסטינים פרצו לבית משפחת פוגל, ורצחו בדקירות סכין ובירי את זוג ההורים ושלושה מילדיהם
 ה'תש"ף – הבחירות לכנסת העשרים ושלוש
 ה'תשפ"ג – פיגוע הירי בצומת בית הערבה - בו נרצח אזרח ישראלי עם אזרחות אמריקאית.

נולדו
  ה'תר"ס (אדר ב') – מליטה שיפר, אמנית, ממייסדי עין הוד (נפטרה ה'תשנ"ב)
  ה'תרס"א – זפו מרקס,  יהודי-אמריקאי, מהאחים מרקס (נפטר ה'תש"ם)
 ה'תרס"ו – הרב מרדכי יהודה ליב זק"ש - רב שכונות בירושלים וראש מכונים תורניים (נפטר ה'תשכ"ג).
 ה'תרע"א – הרב דוד חנזין,  רב קהילת חב"ד בפתח תקווה,  חבר בית הדין הרבני בפתח תקווה,  וראש בית דין רבני חב"ד (נפטר ה'תשס"ג)
  ה'תרצ"ד – דוד אבידן, משורר, צייר, פובליציסט ומחזאי ישראלי (נפטר ה'תשנ"ה)
  ה'תרמ"ו (אדר א') – הרב יחזקאל אברמסקי, מחבר הפירוש חזון יחזקאל על התוספתא (נפטר ה'תשל"ו)
 ה'תשכ"א – הרב יצחק אייזיק לנדא, רב העיר בני ברק וראש מערכת הכשר הרב לנדא
 ה'תשל"ג (אדר א') – אביתר בנאי, זמר ויוצר ישראלי

נפטרו
  ה'תרס"ז – אנרי מואסאן, כימאי יהודי-צרפתי, חתן פרס נובל לכימיה (נולד ה'תרי"ג)
  ה'תר"ו – רבי דניאל פרוסטיץ, ראש בית הדין בפרשבורג בימי החתם סופר. (נולד בה'תקי"ט)
  ה'תרע"ג (אדר ב') – יחיאל מיכל פינס, שפעל לפיתוח היישוב בירושלים ומחוצה לה (נולד ה'תר"ד)
 ה'תרע"ו – רבי נפתלי אמסטרדם, מראשי תנועת המוסר (נולד ה'תקצ"ב)
  ה'תש"ב – שטפן צווייג, סופר יהודי-אוסטרי (נולד ה'תרמ"ב)
  ה'תש"ח (אדר ב') – עמנואל לנדאו, חייל ישראלי, זכה לעיטור הגבורה לאחר מותו (נולד ה'תרפ"ט)
 ה'תשכ"ג – הרב מרדכי יהודה ליב זק"ש רב שכונות בירושלים וראש מכונים תורניים (נולד בה'תרס"ו).
 ה'תשמ"ט (אדר א') – הרב שמריהו גוראריה חתנו של האדמו"ר השישי מחב"ד רבי יוסף יצחק שניאורסון.
  ה'תשנ"ה (אדר א') – מירה לובה, סופרת יהודיה-אוסטרית (נולדה ה'תרע"ג)
  ה'תשס"ה (אדר א') – דודו גבע, אמן, מאייר, מחבר קומיקס וקריקטוריסט (נולד ה'תש"י)
  ה'תשס"ה (אדר ב') – גארי ברתיני, מנצח ומלחין ישראלי ממוצא בסרבי, חתן פרס ישראל (נולד ה'תרפ"ז)
  ה'תשס"ז – הרב מרדכי ברויאר, חתן פרס ישראל לספרות תורנית, מהדיר נוסח המקרא ומחשובי המחנכים בתנ"ך (נולד ה'תרפ"א)

 ה' באדר – ז' באדר
 אדר

ו ו
ו ו